
“___” __________ 2011 թվականի N----Ն

ՍԵՎԱՆԱ ԼՃԻ ՎԵՐԱԿԱՆԳՆՄԱՆ, ՊԱՀՊԱՆՄԱՆ ԵՎ ԶԱՐԳԱՑՄԱՆ ՀԻՄՆԱԴՐԱՄ ՍՏԵՂԾԵԼՈՒ ՄԱՍԻՆ

Հայաստանի Հանրապետության քաղաքացիական օրենսգրքի 123-րդ հոդվածին, <<Հիմնադրամների մասին>> Հայաստանի Հանրապետության օրենքի 10-րդ հոդվածի 4-րդ մասին և <<Բյուջետային համակարգի մասին>> Հայաստանի Հանրապետության օրենքի 19-րդ հոդվածի 3-րդ մասին համապատասխան` Հայաստանի Հանրապետության կառավարությունը որոշում է.
1. Հիմնադրել Սևանա լճի վերականգնման, պահպանման և զարգացման հիմնադրամ:
2. Լիազորել Հայաստանի Հանրապետության բնապահպանության նախարարությանը Հայաստանի Հանրապետության անունից հանդես գալ Սևանա լճի վերականգնման, պահպանման և զարգացման հիմնադրամում:

3. Սևանա լճի վերականգնման, պահպանման և զարգացման հիմնադրամի գործադիր տնօրենի ժամանակավոր պաշտոնակատար նշանակել Կարեն Լևիկի Հակոբյանին:
4. Հաստատել.

1) Սևանա լճի վերականգնման, պահպանման և զարգացման հիմնադրամի կանոնադրությունը` համաձայն N 1 հավելվածի.
2) Սևանա լճի վերականգնման, պահպանման և զարգացման հիմնադրամի հոգեբարձուների խորհրդի անհատական կազմը` համաձայն N 2 հավելվածի:
5. Հայաստանի Հանրապետության ֆինանսների նախարարին` Հայաստանի Հանրապետության 2011 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման “Այլ ակտիվների ձեռքբերման ծախսեր” հոդվածով) Սևանա լճի վերականգնման, պահպանման և զարգացման հիմնադրամին հատկացնել 1մլն. դրամ` որպես գույքային ներդրում:
6. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:
ՀՀ բնապահպանության նախարար
Արամ Հարությունյան

Հավելված N 1

ՀՀ կառավարության 2011թվականի
՚......ՙ ՚......................ՙ  N  ----------Ն որոշման
ԿԱՆՈՆԱԴՐՈՒԹՅՈՒՆ
ՍԵՎԱՆԱ ԼՃԻ ՎԵՐԱԿԱՆԳՆՄԱՆ, ՊԱՀՊԱՆՄԱՆ ԵՎ ԶԱՐԳԱՑՄԱՆ ՀԻՄՆԱԴՐԱՄԻ
I. ԸՆԴՀԱՆՈՒՐ ԴՐՈՒՅԹՆԵՐ
1. Սևանա լճի վերականգնման, պահպանման և զարգացման հիմնադրամը (այսուհետ` Հիմնադրամ) հիմնադրի կամավոր գույքային վճարների հիման վրա ստեղծված, անդամություն չունեցող ոչ առևտրային կազմակերպություն է, որը հետապնդում է բնապահպանական, սոցիալական, գիտական, հրատարակչական, դաստիարակչական, բարեգործական և սույն կանոնադրությամբ սահմանված նպատակները: 

2. Հիմնադրամի հիմնադիրն Է Հայաստանի Հանրապետությունը:
3. Հիմնադրամն իր գործունեությունն իրականացնում է Հայաստանի Հանրապետության սահմանադրությանը, Հայաստանի Հանրապետության քաղաքացիական օրենսգրքին, <<Սևանա լճի մասին>> Հայաստանի Հանրապետության օրենքին, <<Հիմնադրամների մասին>> Հայաստանի Հանրապետության օրենքին, Հայաստանի Հանրապետության միջազգային պայմանագրերին, սույն կանոնադրությանը և այլ իրավական ակտերին համապատասխան` օրինականության, ինքնակառավարման, իրավահավասարության, կամավորության, ղեկավարման կոլեգիալության և հրապարակայնության սկզբունքների հիման վրա:

4. Հիմնադրամի պաշտոնական անվանումն է`

1) Հայերեն լրիվ`  Սևանա լճի վերականգնման, պահպանման և զարգացման հիմնադրամ
2) Անգլերեն լրիվ`    Foundation for Lake Sevan Recovery, Preservation and Development

3) Ռուսերեն լրիվ`    Фонд восстановления, сохранения и развития озера Севан

5. Հիմնադրամի գտնվելու վայրն է` ք. Երևան, Հանրապետության հրապարակ, Կառավարական տուն 3
6. Հիմնադրամը գործում է Հայաստանի Հանրապետության տարածքում և օտարերկրյա պետություններում` այդ պետությունների օրենսդրությանը համապատասխան:

7. Հիմնադրամը Հայաստանի Հանրապետությունում և նրանից դուրս կարող է ստեղծել մասնաճյուղեր և ներկայացուցչություններ, ինչպես նաև հիմնարկներ, որոնք գործում են Հիմնադրամի անունից` Հիմնադրամի հոգաբարձուների խորհրդի կողմից հաստատված կանոնադրություններին համապատասխան:

8. Հիմնադրամն ունի առանձնացված գույք, որը հաշվառվում է ինքնուրույն հաշվեկշռում, կարող է իր անունից ձեռք բերել և իրականացնել գույքային և անձնական ոչ գուքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող: 

9. Հիմնադրամի պաշտոնական լեզուն հայերենն է: Հիմնադրամի կողմից պաշտոնապես կարող են օգտագործվել անգլերեն, ռուսերեն, ինչպես նաև այլ օտար լեզուներ` «Լեզվի մասին» Հայաստանի Հանրապետության օրենքին համապատասխան:

10. Հիմնադրամն ունի իր անվանմամբ հայերեն, անգլերեն և ռուսերեն լեզուներով կլոր կնիք: Հիմնադրամն ունի նաև անկյունադրոշմ և ձևաթուղթ: Հիմնադրամի ձևաթուղթը նշումներ է պարունակում Հիմնադրամի անվանման, գտնվելու վայրի, կապի միջոցների համարների և հասցեների մասին: Հիմնադրամի կնիքը և ձևաթուղթը Հիմնադրամի մարմինների և պաշտոնատար անձանց կողմից իրենց իրավասության սահմաններում օգտագործվում են Հիմնադրամից ելնող` երրորդ անձանց ուղղված փաստաթղթերի ձևակերպման և վավերացման համար: 
11. Հիմնադրամն իրավունք ունի օրենքով սահմանված կարգով բացել բանկային հաշիվներ Հայաստանի Հանրապետության և օտարերկրյա պետությունների բանկերում` Հայաստանի Հանրապետության դրամով և (կամ) արտարժույթով:

12. Հիմնադրամը շահույթ ստանալու նպատակ չի հետապնդում: Ստացված միջոցները տարբեր աղբյուրներից, ինչպես նաև իր տնտեսական գուրծունեությունից, ուղղվում են միայն իր կանոնադրական նպատակների իրականացմանը:

13. Հայաստանի Հանրապետությունը պատասխանատվություն չի կրում Հիմնադրամի պարտավորությունների համար, իսկ Հիմնադրամը պատասխանատվություն չի կրում Հայաստանի Հանրապետության պարտավորությունների համար:

14.Հիմնադրամի իրավունքները կարող են սահմանափակվել միայն  օրենքով նախատեսված դեպքերում և օրենքով սահմանված կարգով:

15. Հիմնադրամն օրենքով և այլ իրավական ակտերով սահմանված կարգով վարում է հաշվապահական հաշվառում եւ ներկայացնում է ֆինանuական ու վիճակագրական հաշվետվություն: Հիմնադրամը պարտավոր է յուրաքանչյուր տարի հաշվետու տարվան հաջորդող մարտի 25-ից ոչ ուշ հաշվետվություն հրապարակել իր գործունեության մասին, և հաշվետվությունը հրապարակելուց հետո 30 օրվա ընթացքում, այդ մասին գրավոր ծանուցել Հայաստանի Հանրապետության արդարադատության նախարարությանը:

16.Հիմնադրամն իրավաբանական անձի կարգավիճակ ձեռք է բերում պետական գրանցման պահից և գործում է անժամկետ:

II.  ՀԻՄՆԱԴՐԱՄԻ ՆՊԱՏԱԿԸ ԵՎ ՁԵՌՆԱՐԿԱՏԻՐԱԿԱՆ ԳՈՐԾՈՒՆԵՈՒԹՅՈՒՆԸ
17.Հիմնադրամի նպատակն է աջակցել Սևանա լճի` որպես Հայաստանի Հանրապետության քաղցրահամ ջրերի ռազմավարական շտեմարանի վերականգնմանը, վերարտադրությանը, պահպանմանը, բնականոն զարգացմանը և օգտագործմանը, ջրի մաքրության ապահովման համար անհրաժեշտ միջոցների ձեռք բերմանը: 

18. Հիմնադրամը ձեռնարկատիրական գործունեություն չի իրականացնում:

III. ՀԻՄՆԱԴՐԱՄԻ ՀՆԱՐԱՎՈՐ ՇԱՀԱՌՈՒՆԵՐԸ
19. Հիմնադրամի հնարավոր շահառուներն են Հայաստանի Հանրապետությունը, համայնքները, միջազգային բնապահպանական կազմակերպությունները, Հայաստանի և Սփյուռքի բարեգործները, Սևանի խնդիրներով զբաղբվող  առևտրային և ոչ առևտրային իրավաբանական անձինք :

IV.ՀԻՄՆԱԴՐԱՄԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ
20. Քաղաքացիներն ու կազմակերպությունները կարող են մասնակցել Հիմնադրամի գործունեությանը` կամավոր նվիրաբերություններ կատարելով, գույքն անհատույց օգտագործման հանձնելով, ինչպես նաև Հիմնադրամի գործունեության իրականացման ժամանակ կամավոր աշխատանքներ կատարելով:

21. Հիմնադրամը կանոնադրական նպատակներն իրականացնելու համար գործող օրենսդրությանը համապատասխան իրավունք ունի` 

1) անարգել տարածել տեղեկություններ իր գործունեության մասին.

2) ստանալ անհրաժեշտ տեղեկություններ պետական և տեղական    ինքնակառավարման մարմիններից, հասարակական կազմակերպություններից իր կանոնադրական նպատակների իրականացման համար. 

3) ստեղծել առանձնացված ստորաբաժանումներ և հիմնարկներ.

4) ստեղծել տնտեսական ընկերություններ կամ լինել նրանց մասնակից.

5) հիմնադրել մամուլի և զանգվածային լրատվության այլ միջոց.

6) իրականացնել օրենքով չարգելված ցանկացած այլ գործունեություն:

22. Հիմնադրամը պարտավոր է`

1) գործել Հայաստանի Հանրապետության օրենսդրությանը, միջազգային իրավունքի նորմերին և սկզբունքներին, ինչպես նաև իր կանոնադրությանը համապատասխան.

2) հրապարակել ամենամյա հաշվետվություն իր գործունեության մասին.

3) օրենքով սահմանված կարգով վարել գործավարություն և հաշվապահական հաշվառում.

4) օրենքով նախատեսված դեպքերում և կարգով տեղեկատվություն և հաշվետվություններ ներկայացնել պետական մարմիններին.

5) ապահովել նշված հաշվետվություններին ծանոթանալու մատչելիությունը.

6) իրականացնել օրենքով սահմանված այլ պարտականություններ: 

23. Սույն կանոնադրության 27-րդ կետով նախատեսված անձանց, ինչպես նաև օրենքով լիազորված իրավասու պետական մարմինների պահանջով Հիմնադրամը պարտավոր է հնգօրյա ժամկետում նրանց ընձեռել կանոնադրության, կանոնադրության լրացումների և փոփոխությունների հետ ծանոթանալու հնարավորություն: Հիմնադրամը պարտավոր է այդ անձանց պահանջով տրամադրել կանոնադրության պատճենը: Վճարը, որը գանձվում է կանոնադրության պատճենը տրամադրելու համար չի կարող դրա պատրաստման ծախսերից ավելի մեծ լինել: Օրենքով լիազորված իրավասու պետական մարմիններին նշված փաստաթղթերը տրամադրվում են անվճար:

V. ՀԻՄՆԱԴՐԱՄԻ ԳՈՒՅՔՆ ՈՒ ՆՐԱ ՁԵՎԱՎՈՐՄԱՆ ԱՂԲՅՈՒՐՆԵՐԸ
24. Հիմնադրամը` որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հիմնադրամին որպես սկզբնական միջոց հիմնադիրների կողմից հանձնված գույքը, ինչպես նաև ֆինանսական միջոցները Հիմնադրամի սեփականությունն է: Հիմնադրամն այդ  գույքն օգտագործում է իր կանոնադրությամբ սահմանված նպատակով:

25. Հիմնադրամի միջոցների ձևավորման աղբյուրներն են`

1) Հիմնադրամի հիմնադիրների ներդրումը.

2) ֆիզիկական և իրավաբանական անձանց նվիրատվությունները և նվիրաբերությունները, այդ թվում` օտարերկրյա քաղաքացիների և իրավաբանական անձանց, միջազգային կազմակերպությունների կամավոր նվիրատվությունները և նվիրաբերությունները.

3) պետական բյուջեից դրամական մուտքերը.

4) հանգանակությունները.

5) օրենքով չարգելված այլ աղբյուրներ:

26. Հիմնադրամի կողմից ստեղծված կամ ձեռքբերված կամ քաղաքացիների, կազմակերպությունների կողմից Հիմնադրամին ի սեփականություն հանձնած գույքը, ներառյալ` դրամական միջոցները, բաժնետոմսերը, այլ արժեթղթերը և մտավոր սեփականության օբյեկտների նկատմամբ փոխանցված իրավունքները հիմնադրամի սեփականությունն է:

27. Հիմնադրամի հիմնադիրների և այլ ֆիզիկական ու իրավաբանական անձանց ներդրումները և նվիրաբերությունները կարող են կատարվել ինչպես դրամական և գույքային տեսքով (այդ թվում` սարքավորումներ, շենքեր, շինություններ, մտավոր սեփականության նկատմամբ իրավունքներ), այնպես էլ գույքի նկատմամբ գույքային իրավունքների տեսքով: 

VI.ՀԻՄՆԱԴՐԱՄԻ ՄԱՐՄԻՆՆԵՐԸ
28. Հիմնադրամի կառավարման մարմիններն են`

1) Հիմնադրամի հոգաբարձուների խորհուրդը. 

2) Հիմնադրամի կառավարիչը`  գործադիր տնօրենը:
29. Հիմնադրամի կառավարման բարձրագույն և հսկողություն իրականացնող մարմինը Հիմնադրամի հոգաբարձուների խորհուրդն է (այսուհետ` Խորհուրդ): Խորհուրդը բաղկացած է 19 (տասնինը) անդամներից: Խորհրդի անդամ կարող են լինել 18 տարին լրացած գործունակ ֆիզիկական անձինք: Խորհրդի անդամները չեն կարող լինել հիմնադրամի այլ մարմնի անդամ: Խորհրդի անդամների լիազորությունների ժամկետը չի սահմանափակվում:

30. Խորհրդի առաջին կազմը ձևավորվում է հիմնադրամի հիմնադրի որոշմամբ, և անդամների լիազորություններն սկսվում են Հիմնադրամի պետական գրանցմանը հաջորդող օրվանից: Հետագայում Խորհուրդը ձևավորվում կամ համալրվում է սույն կանոնադրության 34-րդ կետով սահմանված կարգով:

31. Խորհրդի անդամներն իրավունք ունեն`

1) առաջարկություններ ներկայացնելու Խորհրդի նիuտերի oրակարգի եւ քննարկվող հարցերի վերաբերյալ.

2) նախապատրաuտելու եւ Խորհրդի քննարկմանը ներկայացնելու հարցեր, առաջարկություններ եւ որոշումների նախագծեր.

3) uտանալու տեղեկություններ Հիմնադրամի գործունեությանը վերաբերող ցանկացած հարցի վերաբերյալ.

4) uտանալու իր պարտականությունների կատարմամբ պայմանավորված ծախuերի փոխհատուցում:

32.  Խորհրդի անդամները պարտավոր են`

1) մաuնակցել Խորհրդի նիuտերին
2) իրենց պարտականությունների կատարման ընթացքում գործել` ելնելով հիմնադրամի շահերից:

33.  Խորհրդի անդամի լիազորությունը դադարում է`
1) Խորհրդի նախագահին տրված գրավոր դիմումի հիման վրա. 

2) նրա կողմից իր պարտականությունները պատշաճ չկատարելու դեպքում, Խորհրդի մնացած անդամների ձայների առնվազն 3/4 –ով.

3) եթե դադարել են Խորհրդի անդամների ընդհանուր թվի կեսի կամ կեսից ավելիի լիազարությունները. 

4) դատարանի` օրինական ուժի մեջ մտած վճռով անգործունակ ճանաչվելու դեպքում.

5) նրա մահվան դեպքում.
6) եթե նա նշանակվել է ի պաշտոնե` նրա զբաղեցրած պաշտոնին այլ անձ նշանակելու կամ նրա զբաղեցրած պաշտոնի վերացման դեպքում.
7) նրան առաջադրած անձի որոշմամբ, եթե նրան առաջադրել է Հայաստանի Հանրապետությունը:
34. Խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով, ոչ ուշ, քան Խորհրդի անդամի թափուր տեղ առաջանալու մասին կառավարչի ծանուցումն ստանալու օրվանից հետո` 30 օրվա ընթացքում:Եթե սույն կետով սահմանված կարգով նոր անդամ չի նշանակվել, Խորհրդը երկամսյա ժամկետում ընդունում է որոշում հոգաբարձուների խորհրդի քանակական կազմի նվազեցման և սույն կանոնադրությունը փոփոխելու մասին:

35.   Խորհրդի իրավասությանն են պատկանում` 

1) Հիմնադրամի ռազմավարական ծրագրի (ծրագրերի) հաստատումը.

2) Հիմնադրամի բյուջեի և նրա փոփոխությունների, տարեկան ֆինանսական հաշվետվությունների հաստատումը.

3) Հիմնադրամի գույքի տնօրինման կարգի հաստատումը.

4) Հիմնադրամի վերակազմակերպման մասին որոշման ընդունումը.

5) Հիմնադրամի լուծարման հարցով դատարան դիմելու մասին որոշման ընդունումը.

6) Հիմնադրամի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի հաստատումը, լուծարման հաշվեկշռի հաստաստւմը.

7) Խորհրդի անդամների լիազորությունների վաղաժամկետ դադարեցման մասին որոշումների ընդունումը.

8) Խորհրդի նախագահի, տնօրենի և կանոնադրությամբ սահմանված այլ մարմինների ընտրության և նրանց լիազորությունների   վաղաժամկետ դադարեցման մասին որոշումների ընդունումը.

9) Հիմնադրամի կանոնադրության մեջ փոփոխությունների և լրացումներ կատարելու, կանոնադրության փոփոխություն, նոր խմբագրության կանոնադրություն հաստատելու մասին որոշումների ընդունումը.

10) Տնտեսական ընկերությունների ստեղծման կամ դրանցում   մասնակցության, ինչպես նաև առանձնացված ստորաբաժանումների և հիմնարկների ստեղծման և դրանց կանոնադրությունների հաստատման մասին որոշումների ընդունումը.

11) Հիմնադրամի ֆինանսատնտեսական գործունեության վերահսկումը.
12) Կանոնադրությամբ սահմանված պարբերականությամբ տնօրենի հաշվետվությունների լսումը.

13) Իր որոշումների կատարման ընթացքի վերահսկումը.

14) Հիմնադրամի աուդիտ իրականացնող անձի (աուդիտորի) ընտրությունը.

15) Հիմնադրամի վարչակազմակերպական կառուցվածքի հաստատումը.
16) Հիմնադրամի հաստիքացուցակի հաստատումը.
17) Հիմնադրամի կառավարման մարմիններում ընդգրկված անձանց աշխատանքի վարձատրության մասին որոշումների ընդունումը.

18) Օրենքով, սույն կանոնադրությամբ նախատեսված, ինչպես նաև Հիմնադրամի այլ մարմիններին չվերապահված այլ լիազորությունների իրականացումը:

36. Խորհուրդն իր գործունեությունն իրականացնում է նիստերի միջոցով: Խորհրդի նիստերը գումարվում են ոչ պակաս, քան տարին մեկ անգամ` Խորհրդի նախագահի կողմից: Խորհրդի նիստերը կարող են հրավիրվել նաև Խորհրդի անդամների 1/3-ի պահանջով` Խորհրդի նախագահի կողմից, այն ներկայացնելուց օրվանից ոչ ուշ, քան 30 օրվա ընթացքում: Եթե նշված ժամկետում ի Խորհրդի նախագահը նիստ չի հրավիրում, ապա նիստը կարող են հրավիրել նման պահանջ ներկայացրած անձինք:

37. Խորհրդի նիստերը կարող են անցկացվել էլեկտրոնային փոստի կամ կապի այլ միջոցների կիրառմամբ, ինչպես նաև` հարցման կարգով: 

38. Խորհրդի նիստն իրավազոր է, եթե դրան մասնակցում են Խորհրդի անդամների կեսից ավելին: Քվեարկության ժամանակ Խորհրդի յուրաքանչյուր անդամ ունի մեկ ձայնի իրավունք: Խորհրդի որոշումներն ընդունվում են նիստին մասնակցող անդամների ձայների մեծամասնությամբ:

39. Խորհրդի նախագահի, գործադիր տնօրենի ընտրության և պաշտոնից ազատման, ինչպես նաև Հիմնադրամի անվանման փոփոխության, կանոնադրության փոփոխության կամ նոր խմբագրությամբ կանոնադրության հաստատման մասին որոշումներն ընդունվում են Խորհրդի անդամների ընդհանուր թվի ձայների մեծամասնությամբ, իսկ Հիմնադրամի վերակազմակերպման դեպքում որոշումն ընդունվում է Խորհրդի անդամների ընդհանուր թվի ձայների որակյալ (2/3) մեծամասնությամբ:

40. Եթե Խորհրդի նիստում քննարկվում է Հիմնադրամի Խորհրդի որևէ անդամի կամ նրա հետ փոխկապակցված անձի (ծնող, ամուսին, զավակ, եղբայր, քույր, ամունու, ծնող, զավակ, եղբայր և քույր) գույքային կամ այլ շահերի վերաբերյալ հարց, ապա Խորհրդի տվյալ անդամը քվեարկության չի մասնակցում:

41. Խորհրդի նախագահին ընտրում են Խորհրդի անդամները` ընդհանուր թվի ձայների մեծամասնությամբ: Խորհուրդը կարող է ցանկացած ժամանակ վերընտրել նախագահին կամ ընտրել նոր նախագահ: 

42. Խորհրդի նախագահը`

1) կազմակերպում է Խորհրդի աշխատանքները, անհրաժեշտության դեպքում կարող է կազմավորել Խորհրդի ժամանակավոր հանձնախմբեր սույն կանոնադրության 35-րդ կետի 11-րդ ենթակետով նախատեսված` հիմնադրամի ֆինանսատնտեսական գործունեության վերահսկման (ստուգում, ուսումնասիրում և այլն) իրականացման և սույն կանոնադրության 35-րդ կետի 2-րդ, 3-րդ, 9-րդ և 10-րդ ենթակետերով նախատեսված հարցերի նախնական քննարկման և դրանց վերաբերյալ Խորհրդին եզրակացություններ, տեղեկանքներ ներկայացնելու համար.

2) գումարում է Խորհրդի նիստերը և նախագահում է դրանք.

3) կազմակերպում է Խորհրդի նիստերի արձանագրության վարումը.

4) Խորհրդի քննարկմանն է ներկայացնում Խորհրդի անդամների լիազորությունների դադարեցման մասին որոշման նախագիծ, սույն կանոնադրության 33-րդ կետի 2-րդ ենթակետով նախատեսված դեպքերում: 
43. Խորհրդի նախագահի բացակայության դեպքում նրա պարտականությունները, Խորհրդի որոշմամբ, կատարում է անդամներից մեկը:

44. Հիմնադրամի     ընթացիկ     գործունեության     ղեկավարումն     իրականացնում       է գործադիր տնօրենը: 

45. Գործադիր տնօրենին ընտրում և պաշտոնից ազատում է Խորհուրդը` իր անդամների ընդհանուր թվի ձայների մեծամասնությամբ: Նրա պաշտոնում առաջին անգամ նշանակում կարող է կատարել նաև հիմնադիրը:

46. Գործադիր տնօրենի իրավասությանն են պատկանում Հիմնադրամի ընթացիկ գործունեության կառավարման բոլոր հարցերը: Գործադիր  տնօրենը   կազմակերպում   է   Խորհրդի   որոշումների կատարումը: 

47. Գործադիր տնօրենի իրավունքներն ու պարտականությունները սահմանվում են օրենքով, սույն կանոնադրությամբ և նրա հետ կնքված պայմանագրով: Հիմնադրամի անունից պայմանագիրը ստորագրում է Խորհրդի նախագահը կամ Խորհրդի կողմից լիազորված մեկ այլ անձ:   Խորհուրդն իրավունք ունի ցանկացած ժամանակ լուծել տնօրենի հետ կնքված պայմանագիրը` օրենքով, սույն կանոնադրությամբ սահմանված կարգով:
48. Գործադիր տնօրենն այլ կազմակերպություններում կարող է վճարովի պաշտոն գբաղեցնել միայն  Խորհրդի համաձայնությամբ:

49. Գործադիր տնօրենը`
1) տնօրինում է Հիմնադրամի գույքը, այդ թվում ֆինանսական միջոցները. 

2) ներկայացնում է Հիմնադրամը Հայաստանի Հանրապետությունում և օտարերկրյա պետություններում.
3) գործում է առանց լիազորագրի,  տալիս է լիազորագրեր և կնքում Հիմնադրամի անունից գործարքներ.
4) սահմանված կարգով կնքում պայմանգրեր, այդ թվում աշխատանքային.
5) Խորհրդի հաստատմանն է ներկայացնում Հիմնադրամի աշխատանքային ներքին կանոնակարգը, վարչակազմակերպական կառուցվածքը ու հաստիքացուցակը, առանձնացված ստորաբաժանումների, հիմնարկների ու Հիմնադրամի կողմից հիմնադրվող տնտեսական ընկերությունների կանոնադրությունները.

6) սահմանված կարգով աշխատանքի է ընդունում և աշխատանքից ազատում Հիմնադրամի աշխատողներին, այդ թվում հիմնադրամի առանձնացված ստորաբաժանումների, հիմնարկների ղեկավարներին ու աշխատողներին. 

7) բանկերում բացում է Հիմնադրամի հաշվարկային (այդ թվում` արտարժութային) և այլ հաշիվներ.

8) իրականացնում է ամենօրյա աշխատանքներ Հիմնադրամի Խորհրդի որոշումների կատարման ուղղությամբ.

9) իր իրավասության սահմաններում արձակում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը.

10) աշխատակիցների նկատմամբ կիրառում է խրախուսական և կարգապահական պատասխանատվության միջոցներ:

VII. ՀԻՄՆԱԴՐԱՄԻ ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ
ԵՎ ԼՐԱՑՈՒՄՆԵՐ ԿԱՏԱՐԵԼԸ
50. Հիմնադրամի կանոնադրության մեջ փոփոխություններ և լրացումներ կարող են կատարել ինչպես Հիմնադրամի հիմնադիրը, այնպես էլ հիմնադրամի Խորհուրդը` սույն կանոնադրությամբ սահմանված կարգով: Կանոնադրության այդ փոփոխությունները չեն կարող վերաբերել հիմնադրամի նպատակներին կամ շահառուներին:

51. Եթե  կանոնադրության պահպանումը անփոփոխ ձևով կարող է առաջացնել այնպիսի հետևանքներ, որոնք հնարավոր չէր կանխատեսել հիմնադրամն ստեղծելիս կամ կանոնադրությունը չի փոփոխում նրա իրավասություն ունեցող մարմինը, կամ փոփոխությունները պետք է վերաբերեն հիմնադրամի նպատակներին կամ շահառուներին, ապա փոփոխություններ կատարելու իրավունքն իրականացնում է դատարանը` հիմնադրամի մարմինների կամ հիմնադիրների կամ օրենքի համաձայն ստեղծված հոգաբարձուների ժամանակավոր խորհրդի դիմումի հիման վրա: 

VIII. ՀԻՄՆԱԴՐԱՄԻ ՎԵՐԱԿԱԶՄԱԿԵՐՊՈՒՄՆ ՈՒ ԼՈՒԾԱՐՈՒՄԸ
52. Հիմնադրամը  կարող է վերակազմակերպվել այլ հիմնադրամի  միացման կամ միաձուլման ձևով: Վերակազմակերպումը կատարվում է Խորհրդի որոշմամբ` օրենքով սահմանված կարգով:
53. Հիմնադրամի լուծարման մասին որոշում ընդունելու իրավունք ունի միայն դատարանը` ցանկացած շահագրգիռ անձի (այդ թվում` Հիմնադրամի) դիմումի համաձայն: Դատարանի կողմից հիմնադրամի լուծարման մաuին որոշում ընդունելուց հետո հիմնադրամի հոգաբարձուների խորհուրդը նշանակում է լուծարման հանձնաժողով (լուծարող) և Հայաuտանի Հանրապետության քաղաքացիական oրենuգրքի և <<Հիմնադրամների մասին>> Հայաստանի Հանրապետության օրենքի համաձայն` uահմանում է լուծարման կարգը եւ ժամկետները: Լուծարման հանձնաժողովի նշանակման պահից նրան են անցնում հիմնադրամի գործերի կառավարման լիազորությունները: Լուծարվող հիմնադրամի անունից դատարանում հանդեu է գալիu լուծարման հանձնաժողովը:

54.Հիմնադրամը կարող է լուծարվել, եթե`

1) հիմնադրամի գույքը բավարար չէ  իր գործունեության իրականացման համար, և անհրաժեշտ գույք uտանալու հնարավորությունն իրական չէ.
2) իր գործունեությամբ հիմնադրամը շեղվել է կանոնադրությամբ նախատեuված նպատակներից.

3) հնարավոր չէ հաuնել հիմնադրամի նպատակներին և կատարել այդ նպատակների փոփոխություններ.

4) հիմնադրամի գործունեությունը վտանգում է պետական և հաuարակական անվտանգությունը, հաuարակական կարգը, հանրության առողջությունն ու բարքերը, այլոց իրավունքները և ազատությունները.

5) հիմնադրամը թույլ է տվել oրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակաuող գործունեություն.

6) օրենքով նախատեսված այլ դեպքերում:

55. Հիմնադրամի լուծարման դեպքում պարտատերերի պահանջները բավարարելուց հետո Հիմնադրամի մնացած գույքն ուղղվում է նրա կանոնադրական նպատակներին, իսկ դրա անհնարինության դեպքում` փոխանցվում է պետական բյուջե:

56. Հիմնադրամի գործունեության դադարման (վերակազմակերպման արդյունքում) դեպքում Հիմնադրամի բոլոր փաստաթղթերը (կառավարչական, ֆինանսատնտեսական, աշխատակազմի վերաբերյալ և այլն) փոխանցվում են իրավահաջորդ կազմակերպությանը:

57. Հիմնադրամի լուծարման դեպքում պահպանման ենթակա փաստաթղթերը հանձնվում են պետական արխիվ` օրենքով և այլ իրավական ակտերով սահմանված կարգով:

58. Հիմնադրամը միաձուլման ձևով վերակազմակերպման դեպքում, վերակազմակերպված է համարվում` նոր ստեղծված հիմնադրամի պետական գրանցման պահից:

59. Հիմնադրամն այլ հիմնադրամի հետ միացման ձևով վերակազմակերպվելիս, վերակազմակերպված է համարվում` Հիմնադրամի գործունեությունը դադարելու վերաբերյալ իրավաբանական անձանց պետական գրանցամատյանում գրանցում կատարելու պահից:

60. Հիմնադրամի լուծարումը համարվում է ավարտված, իսկ նրա գոյությունը` դադարած` այդ մասին իրավաբանական անձանց պետական գրանցամատյանում համապատասխան գրանցում կատարելու պահից: 

՚......ՙ ՚......................ՙ  N  ----------Ն որոշման
Կ Ա Զ Մ
ՍԵՎԱՆԱ ԼՃԻ ՎԵՐԱԿԱՆԳՆՄԱՆ, ՊԱՀՊԱՆՄԱՆ ԵՎ ԶԱՐԳԱՑՄԱՆ ՀԻՄՆԱԴՐԱՄԻ ՀՈԳԱԲԱՐՁՈՒՆԵՐԻ ԽՈՐՀՐԴԻ
Տ.Սարգսյան

- Հայաստանի Հանրապետության վարչապետ
Ա.Գևորգյան

- Հայաստանի Հանրապետության փոխվարչապետ, Հայաստանի
                               Հանրապետության տարածքային կառավարման նախարար
Ա.Հարությունյան
- Հայաստանի Հանրապետության բնապահպանության նախարար
Ս. Կարապետյան
- Հայաստանի Հանրապետության գյուղատնտեսության նախարար
Հ.Հակոբյան

- Հայաստանի Հանրապետության սփյուռքի նախարար
Հ.Քուշկյան

- Հայաստանի Հանրապետության առողջապահության նախարար
Հ.Պողոսյան

- Հայաստանի Հանրապետության մշակույթի նախարար
Ա.Երիցյան

- Հայաստանի Հանրապետության արտակարգ իրավիճակների



  նախարար

Տ.Դավթյան
- Հայաստանի Հանրապետության էկոնոմիկայի նախարար    

Հ.Հակոբյան          - Հայաստանի Հանրապետության ազգային ժողովի պատգամավոր
 (համաձայնությամբ)
Խ.Հարությունյան
- Հայաստանի Հանրապետության ազգային ժողովի պատգամավոր
                               (համաձայնությամբ)
Վ.Դալլաքյան
- Հայաստանի Հանրապետության ազգային ժողովի պատգամավոր
                               (համաձայնությամբ)
Ն.Պողոսյան

- Գեղարքունիքի մարզպետ
Ռ.Մարտիրոսյան
- Հայաստանի Հանրապետության ԳԱԱ նախագահ (համաձայնությամբ)

Վ.Մովսիսյան         - Հայաստանի Հանրապետության Նախագահին առընթեր Սևանա
 լճի հիմնահարցերի հանձնաժողովի նախագահ
(համաձայնությամբ)

Ս.Համբարձումյան
- Հայաստանի Հանրապետության ԳԱԱ ակադեմիկոս        (համաձայնությամբ)

Ս.Սարգսյան           - <<Կանաչազարդ երկիր>> հասարակական  կազմակերպության
 նախագահ (համաձայնությամբ)

Զ.Բալայան

- Գրող, հրապարակախոս (համաձայնությամբ)

Կ.Դանիելյան         - Հանուն կայուն մարդկային զարգացման ասոցիացիայի
 նախագահ (համաձայնությամբ)

ՏԵՂԵԿԱՆՔ - ՀԻՄՆԱՎՈՐՈՒՄ
<< Սևանա լճի վերականգնման, պահպանման և զարգացման հիմնադրամ ստեղծելու մասին >>  Հայաստանի Հանրապետության կառավարության որոշման նախագծի 

1. Իրավական ակտի անհրաժեշտությունը/ նպատակը
Իրավական ակտի ընդունման ահրաժեշտությունը բխում է <<Սևանա լճի մասին>> Հայաստանի Հանրապետության օրենքի 15-րդ հոդվածի ա) ենթակետի պահանջից և համապատասխանում է <<Հիմնադրամների մասին>> Հայաստանի Հանրապետության օրենքի 10-րդ հոդվածի դրույթներին:

Իրավական ակտի նպատակը` աջակցել Սևանա լճի` որպես Հայաստանի Հանրապետության քաղցրահամ ջրերի ռազմավարական շտեմարանի վերականգնմանը, վերարտադրությանը, պահպանմանը, բնականոն զարգացմանը և օգտագործմանը, ջրի մաքրության ապահովման համար անհրաժեշտ միջոցների ձեռք բերմանը:
1.1.  Կարգավորման հարաբերությունների ներկա վիճակը և առկա խնդիրները

Առ այսօր Սևանի խնդիրների լուծման հիմնադրամ չի եղել և դրանով նախատեսվող համապատասխան հարաբերությունները կարգավորված չեն: 


Առաջարկվող Հայաստանի Հանրապետության կառավարության որոշման նախագիծը մշակվել է Սևանա լճի հիմնահարցերի  հանձնաժողովի կողմից:

1.2. Առկա խնդիրների առաջարկվող լուծումները 

Ներկայացվող որոշման նախագծով սահմանվում է Հիմնադրամի հոգեբարձուների խորհրդի կազմը և Հիմնադրամի կանոնադրությունը, ինչպես նաև դրա գործունեությանն անհրաժեշտ ֆինանսական հատկացումները և աղբյուրը:

2. Կարգավորման առարկան
Իրավական ակտի կարգավորման  առարկան է` հիմնադրամի ստեղծման միջոցով կՍևանա լճի` որպես Հայաստանի Հանրապետության քաղցրահամ ջրերի ռազմավարական շտեմարանի վերականգնմանը, վերարտադրությանը, պահպանմանը, բնականոն զարգացմանը և օգտագործմանը ջրի մաքրության ապահովման համար անհրաժեշտ միջոցների ձեռք բերման աջակցումը:

3. Իրավական ակտի կիրառման դեպքում ակնկալվող արդյունքը
Որոշման կիրառման դեպքում կստեղծվի Սևանա լճի վերականգնման, վերարտադրության, պահպանման, բնականոն զարգացման և օգտագործման, ջրի մաքրության ապահովման համար անհրաժեշտ միջոցների ձեռք բերման աջակցող ֆոնդ և կհաստատվի դրա հոգեբարձուների կազմը:

ՏԵՂԵԿԱՆՔ
<< Սևանա լճի վերականգնման, պահպանման և զարգացման հիմնադրամ ստեղծելու մասին>> Հայաստանի Հանրապետության կառավարության որոշման նախագծի ընդունելու կապակցությամբ  պետական բյուջեում ծախսերի կամ եկամուտների փոփոխման վերաբերյալ
Որոշման նախագծի ընդունման հետ կապված  Հայաստանի Հանրապետության  պետական բյուջեում լրացուցիչ ծախսերի անհրաժեշտություն չի առաջանում: Խնդրո առարկա 1 մլն. դրամը հիմնադրամին հատկացվելու է 2011թ. Հայաստանի Հանրապետության պետբյուջեով նախատեսված Հայաստանի Հանրապետության կառավարության պահուստային ֆոնդից:

ՏԵՂԵԿԱՆՔ
<< Սևանա լճի վերականգնման, պահպանման և զարգացման հիմնադրամ ստեղծելու մասին>> Հայաստանի Հանրապետության կառավարության որոշման նախագծի ընդունելու կապակցությամբ իրավական ակտերում  փոփոխություններ և լրացումներ կատարելու անհրաժեշտության մասին
Որոշման նախագծի ընդունման հետ կապված այլ իրավական ակտերում փոփոխություններ և լրացումներ կատարելու անհրաժեշտություն չի առաջանում: 

Ց Ա Ն Կ
<< Սևանա լճի վերականգնման, պահպանման և զարգացման հիմնադրամ ստեղծելու մասին>> Հայաստանի Հանրապետության կառավարության որոշման նախագիծը համաձայնեցման ներկայացվող շահագրգիռ մարմինների
1.ՀՀ արդարադատության նախարարություն
2. ՀՀ տարածքային կառավարման նախարարություն
3.ՀՀ ֆինանսների նախարարություն 

Ց Ա Ն Կ
<<Հայաստանի Հանրապետության Սևանա լճի վերականգնման, պահպանման և զարգացման հիմնադրամ ստեղծելու մասին>> Հայաստանի Հանրապետության կառավարության որոշման նախագծի մշակման ժամանակ օգտագործված իրավական ակտերի
1.   <<Սևանա լճի մասին>> Հայաստանի Հանրապետության օրենք
2.   <<Հիմնադրամների մասին>>  Հայաստանի Հանրապետության օրենք
3.   <<Իրավական ակտերի մասին>> Հայաստանի Հանրապետության օրենք 

Տ Ե Ղ Ե Կ Ա Ն Ք
<<Հայաստանի Հանրապետության Սևանա լճի վերականգնման, պահպանման և զարգացման հիմնադրամ ստեղծելու մասին>> ՀՀ կառավարության որոշման նախագծի կապակցությամբ շահագրգիռ կազմակերպությունների կարծիքների վերաբերյալ 
	Առարկության, առաջար-կության հեղինակը (առարկության, առաջարկության ստացման ամսաթիվը)
	Առարկության, առաջարկության

բովանդակությունը
	Եզրակացություն
	Կատարված փոփոխությունները

	ՀՀ արդարադատության նախարարություն
07.02.2011թ.

N01/551-11
	1. Որոշման նախագծով հաստատվող հավելված 1-ի 1.11-րդ կետում «նպատակների» բառից առաջ անհրաժեշտ է լրացնել «կանոնադրական» բառը:
	Ընդունվել է:
	Հավելված 1-ի 11-րդ (նախկին 1.11) կետը լրացվել է:

	
	2. Որոշման նախագծով հաստատվող հավելված 1-ում անհրաժեշտ է հստակ թվարկել հիմնադրամի կողմից իրականացվող ձեռնարկատիրական գործունեության տեսակները:
	Ընդունվել է:
	Կանոնադրությամբ ամրագրվել է, որ հիմնադրամը ձեռնարկատիրական գործունեությամբ չի զբաղվելու:

	
	3. Որոշման նախագծով հաստատվող հավելված 1-ի համարակալումն անհրաժեշտ է համապատասխանեցնել «Իրավական ակտերի մասին» Հայաստանի Հանրապետության օրենքի 41-րդ հոդվածի պահանջներին:
	Ընդունվել է:
	Նախագծով հաստատվող հավելված 1-ի համարակալումն համապատասխանեցվել է «Իրավական ակտերի մասին» ՀՀ  օրենքի 41-րդ հոդվածի պահանջներին:

	ՀՀ տարածքային կառավարման նախարարություն

24.12.2010թ.

N01/16/7544-10
	Նախագծի Հավելված N 1-ի  

1. 2.2. 2-րդ պարբերությունը «Հիմնադրամն իրավունք ունի անձամբ զբաղվելու ձեռնարկատիրական գործունեությամբ միայն սույն կանոնադրության մեջ համապատասխան փոփոխություն կատարելուց հետո և կանոնադրությամբ նախատեuված ձեռնարկատիրական գործունեության տեuակներով» խմբագրել հետևյալ կերպ «Հիմնադրամն իրավունք ունի անձամբ զբաղվելու միայն իր կանոնադրությամբ նախատեսված ձեռնարկատիրական գործունեության տեսակներով կամ այլ ձեռնարկատիրական գործունեությամբ սույն կանոնադրության մեջ համապատասխան փոփոխություն կատարելուց հետո»: 
	Ընդունվել է:
	Կանոնադրության 18-րդ (նախկին 2.2-րդ) կետը խմբագրվել է: Կանոնադրությամբ ամրագրվել է, որ հիմնադրամը ձեռնարկատիրական գործունեությամբ չի զբաղվելու:

	
	2. 6.6 կետը խմբագրել, քանի որ Հիմնադրամի հիմնադիրն է ոչ թե անհատը, այլ  Հայաստանի Հանրապետությունը, այդ իսկ պատճառով գրել «հիմնադիրը մահացել է, դատական կարգով ճանաչվել է անհայտ բացակայող,  անգործունակ կամ սահմանափակ գործունակ,  դատապարտվել է հանցագործության համար և դատվածությունը սահմանված կարգով հանված կամ մարված չէ» նպատակահարմար չէ:


	Ընդունվել է:
	Կանոնադրության 35-րդ (նախկին 6.6) կետը խմբագրվել է: 

	
	3. 8.1 կետը խմբագրել,  քանի որ Հիմնադրամի հիմնադիրն Է ոչ թե անհատը, այլ  Հայաստանի Հանրապետությունը, այդ իսկ պատճառով «Հիմնադրամի վերակազմակերպումը կատարվում է հիմնադիրների միանձնյա որոշմամբ» արտահայտությունը դառնում է անիմաստ:
	Ընդունվել է:
	Կանոնադրության 42-րդ (նախկին 8.1) կետը խմբագրվել է: 

	
	 4. Նախագծի Հավելված N 2-ով  ներկայացված  «Հայաստանի Հանրապետության Սևանա լճի վերականգնման, պահպանման եվ զարգացման հիմնադրամի հոգաբարձուների խորհրդի կազմում կատարել Երևանի քաղաքապետի համապատասխան փոփոխությունը:
 

	Ընդունվել է:
	Նախագծի Հավելված 2 –ում կատարվել են համապատասխան փոփոխություններ:

	ՀՀ Ֆինանսների նախարարություն
24.12.2010թ.

N 1/4.5-2/10727-10
	1. «Հիմնադրամների մասին» ՀՀ օրենքի 13-րդ հոդվածի 1-ին մասի 2-րդ կետի համաձայն` հիմնադրամ հիմնադրելու մասին որոշում կայացնելիս հիմնադիրները պետք է միաձայն նշանակեն հիմնադրամի գործադիր մարմնի ղեկավարի ժամանակավոր պաշտոնակատարին: Հետևաբար առաջարկում ենք Նախագծում նշել հիմնադրամի գործադիր մարմնի ղեկավարի ժամանակավոր պաշտոնակատարին:
	Ընդունվել է:
	Որոշման նախագիծը լրացվել է:

	
	2. Առաջարկում ենք Նախագծի 4-րդ կետում նախատեսվող գումարը ՀՀ Սևանա լճի վերականգնման, պահպանման և զարգացման հիմնադրամին հատկացնել որպես գույքային ներդրում: Միաժամանակ հարկ ենք համարում նշել, որ հիմնադրամին ՀՀ 2010 թվականի պետական բյուջեով նախատեսված ՀՀ կառավարության պահուստային ֆոնդի հաշվին 1 մլն. դրամի հատկացումը ժամկետային առումով անիրատեսական է:


	Ընդունվել է:
	Որոշման նախագծի 4-րդ(ներկայացվող տարբերակում` 5-րդ) կետը առաջարկության համաձայն խմբագրվել է:

	
	3. Նախագծի 3-րդ կետով հաստատվող Կանոնադրության 4.2-րդ և 4.3-րդ կետերում անհրաժեշտ է հստակեցնել, թե հիմնադրամին ինչ տեսակի օգնություն կամ աջակցություն ցուցաբերող անձանց մասին է խոսքը, որից հետո նոր միայն հնարավոր կլինի դիրքորոշում հայտնել այդ կետերով նախատեսված անձանց իրավունքների և պարտականությունների վերաբերյալ: 


	Ընդունվել է:
	Կանոնադրության նախկին 4.2-րդ և 4.3-րդ կետերը հանվել են, քանի որ “Հիմնադրամների մասին” ՀՀ օրենքով սահմանված չէ, որ Կանոնադրության մեջ անհրաժեշտ է ամրագրել աջակցություն ցուցաբերող անձանց իրավունքներն ու պարտականությունները: 

	ՀՀ նախագահին առընթեր Սևանա լճի հիմնահարցերի հանձնաժողով
16.12.2010թ.

N0.047 
	Դիտողություններ և առաջարկություններ չկան:
	
	

	ՀՀ կառավարության մշտապես գործող տարածքային զարգացման և բնապահպանական նախարարական կոմիտեի 24.03.2011թ. նիստի արձանագրու-թյան 3-րդ կետի 1-ին ենթակետի հանձնարարական
	Խմբագրել որոշման նախագիծը` հոգաբարձուների խորհրդի կազմում ավելացնելով նաև ՀՀ արտակարգ իրավի​ճակների նախարարությանը
	Ընդունվել է:
	Նախագծով հաստատվող հոգեբարձուների խորհրդի կազմը համալրվել է:
























































































































































